یپگ / پ‌کاکالی تروریستلر سوریه‌ده باریش بولاغی عملیاتی بؤلگه‌سینه ۲۴ ساعات‌دا ۸ ساتاشما و سالدیری گرچکلشدیردی.
میللی ساوونما باخانلیغیندان وئریله‌ن آچیقلامایا گؤره، تورک سلاح‌لی گوجلری طرفین‌دن باریش کوریدورو  قورولماسینا دایر مؤوجود آنلاشمالارا تام اولاراق اویولورکن، یپگ / پ‌کاکالی تروریستلرین باریش پیناری عملیاتی بؤلگه‌سینه سالدیریلاری داوام ائدیر.
آچیقلامادا، تروریستلرین، سون ۲۴ ساعات‌دا توپ، راکت و سنایپر آتیشلاری ایله بؤلگه‌یه ۸ ساتاشما و سالدیری گرچکلشدیردیگی بیلدیریلدی.
اؤته یاندان، باخانلیقدان وئریله‌ن دیگر بیر آچیقلامادا، باریش پیناری عملیاتی ایله ترور هؤرگوتو یپگ / پ‌کاکادان تمیزلنه‌ن سوریه‌نین تل ابیض بؤلگه‌سینده تروریستلرین مؤوضع حالینا گتیردیگی و ضرر وئردیگی ارمنی کلیسه‌سینین تمیزلنه‌رک یئنی‌دن الده‌ن گئچیریلدیگی ایفاده ائدیلدی.
آچیقلامادا، باریش بولاغی عملیاتی ایله ترور هؤرگوتو یپگ / پ‌کاکادان تمیزلنه‌ن راس العین و تل ابیض‌‌ده یاشامین نورمالا دؤنمه‌یه داوام ائتدیگی قید ائدیلدی.
آچیقلامادا، خالقین احتیاجلارینین آرادان قالدیریلماسی اوچون هارداسا هر یئرده اوناریم ایشلرینین داوام ائتدیریلدیگی وورغولاندی.
